**Արման Վազգենի Անտոնյան** (ծնված` 9, դեկտեմբեր, 1985 թ. Լոռու մարզի Դսեղ գյուղում), հայ երգահան-պրոդյուսեր է։ Հայտնի է դարձել 2012 թ. հունվարի 9-ին Հայաստանի հանրային հեռուստաընկերությունում հեռարձակված «Գեներալի աղջիկը», ինչպես նաև 2018 թ. հուլիսի 2-ին Արմենիա ԹիՎի-ով հեռարձակված «Դեպի երազանք» հեռուստասերիալներիի սաունդթրեքերը գրելուց հետո։ Հայկական էստրադայում առավել հայտնի է դարձել 2015 թ. թողարկված Միհրան Ծառուկյանի և Արփի Գաբրիելյանի «Անհնար է» երգը հեղինակելուց հետո, որը Յութուբում ունի ավելի քան 25 միլիոն դիտում։

Կենսագրություն
--------------

Ծնվել է 1985 թ. դեկտեմբերի 9-ին Հայաստանի Լոռու մարզի Դսեղ գյուղում։ 1993-2003 թթ. սովորել է Վանաձորի Ազատ Խլղաթյանի անվան թիվ 18 միջնակարգ դպրոցում։ Դպրոցն ավարտել է ոսկե մեդալով։ Զուգահեռ սովորել է 1996-2003 թթ. Վանաձորի Տիգրան Չուխաճյանի անվան երաժշտական դպրոցի դաշնամուրի բաժնում։

2003 թվականին ընդունվել է Երևանի պետական համալսարանի Արևելագիտության ֆակուլտետի Արաբագիտության բաժին։ Նույն թվականի դեկտեմբերին տարկետում վերցնելով զորակոչվել է Հայաստանի բանակ։ 2005 թվականին զորացրվել է բանակից և շարունակել ուսումը։ 2008-2009 թվականներին որպես համալսարանի առաջադեմ ուսանող ուղեգրվել է սովորելու Սիրիայի Արաբական Հանրապետությունում և վերապատրաստվել Դամասկոսի պետական համալսարանին կից արաբերեն լեզվի մասնագիտացման բաժնում։ 2009 թվականին վերադարձել է Երևան և շարունակել ուսումը։ 2010 թվականին ավարտել է ԵՊՀ-ն և ստացել բակալավրի աստիճան։

2010 թվականին աշխատել է Նոր Ռադիոյում որպես երաժշտական պրոդյուսեր, զուգահեռ աշխատել է նաև Լայմ հեռուստաընկերությունում որպես գլխավոր երաժշտական պրոդյուսեր։ 2011 թվականից սկսել է երաժշտական գործունեությունը որպես երգահան և հեղինակել 200-ից ավելի երգեր հայկական էստրադայի երգիչների համար, որոնցից են Միհրան Ծառուկյանը, Արփի Գաբրիելյանը, Գևորգ Մկրտչյանը, Կարեն Ասլանյանը, Արաբո Իսպիրյանը, Սարո Թովմասյանը և այլք։

2018 թվականից համագործակցում է Արմենիա ԹիՎիի հետ որպես նախագծերի երաժշտական պրոդյուսեր, որի արդյունքում հեղինակել է «Դեպի երազանք 1», «Դեպի երազանք 2», «Անհասցե ծնվածները» հեռուստասերիալների և «Կինստագրամ» սիթքոմի սաունդթրեքերը։ Նկարահանվել է «Դեպի երազանք 1», «Դեպի երազանք 2», «Անհասցե ծնվածները» հեռուստասերիալներում և մարմնավորել ինքն իրեն որպես երաժշտական պրոդյուսեր։

2018 թվականի մարտ ամսին հիմնել է Antonyan Music Label-ը, բացել երաժշտական ստուդիա, ներգրավել երգիչներ, հեղինակել նրանց երգերը, գործիքավորումները և զբաղվել նրանց երաժշտական պրոդյուսինգով։ Label-ի արտիստներն են Գևորգ Մկրտչյանը, Կարեն Ասլանյանը, Քրիստինա Եղոյանը, Մաշ Իսրաելյանը և Արտ Ավետիսյանը։

2018 թվականից առ այսօր համագործակցում է ոչ միայն Label-ի արտիստների հետ, այլ նաև հայ էստրադայի փոր երգիչների հետ։

2018 թ. արժանացել է «տարվա լավագույն երգահան» մրցանակին AAD ամենամյա մրցանակաբաշխության ընթացքում։

2019 թ. հունվարի 29-ին թողարկել է առաջին երգը իր կատարմամբ տրիո տարբերակով, որը կոչվում է «Нас просто нет»:

Երգացանկ
--------

Արման Անտոնյանը հեղինակել է.

* Միհրան Ծառուկյան և Արփի Գաբրիելյան - «Անհնար է»
* Արաբո Իսպիրյան - «Աննման»
* Գևորգ Մկրտչյան - «Օդս քիչ ա»
* Կարեն Ասլանյան - «Ես խանդում եմ»
* Սարո Թովմասյան և Նանա - «Կարոտ»
* Մաշ Իսրաելյան - «Լիքը, լիքը»
* Քրիստինա Եղոյան - «Օդս չի հերիքում»
* Արտ Ավետիսյան - «Անիրական»
* Գևորգ Մարտիրոսյան և Մաշ Իսրաելյան - «Դե հերիք է»
* Արման Հովհաննիսյան, Միհրան Ծառուկյան, Սարո Թովմասյան - «Նոր հայեր»
* Արաբո Իսպիրյան - «Հայի արյուն»
* Քրիստինե Պեպելյան - «Երանի»
* Կարեն Ասլանյան - «Եղբայր ու քույր»

Ծանոթագրություններ
------------------

1. ↑  «Generali Axchike-1»
2. ↑  «CHRISTINA YEGHOYAN - Depi Yerazanq»
3. ↑  «Անհասցե ծնվածները»
4. ↑  «Կինստագրամ»
5. ↑  «Դեպի երազանք 2»
6. ↑  «Karen Aslanyan - Im Exbayr u Quyr»
7. ↑  «Անհասցե ծնվածները, Սերիա 163»
8. ↑  «Arman Antonyan on Instagram: "TARVA LAVAGUYN ERGAHAN Shnorhakal em ayschap partavorecnox gnahatakani hamar🙈💪 ———————————————————————— #aad #hayastan #arcax #spyurq…"»։ *Instagram* (անգլերեն)։ Վերցված է 2020-10-23
9. ↑  «Arman ft. Mariya & Gevorg - Нас Просто Нет»
10. ↑  «Mihran Tsarukyan & Arpi Gabrielyan - Anhnar e»
11. ↑  «Arabo Ispiryan - Annman»
12. ↑  «Gevorg Mkrtchyan - Ods Qicha»
13. ↑  «Karen Aslanyan - Es xandum em»
14. ↑  «Nana & Saro Tovmasyan - Karot»
15. ↑  «Mash Israelyan - Liqe Liqe»
16. ↑  «Christina Yeghoyan - Ods chi heriqum»
17. ↑  «Art Avetisyan - Anirakan»
18. ↑  «Gevorg Martirosyan & Mash Israelyan - De heriq e»
19. ↑  «Arman Hovhannisyan Mihran Tsarukyan Saro Tovmasyan Kamo Seyranyan Jivan Gasparyan Efo - "NOR-HAYER"»
20. ↑  «ARABO ISPIRYAN - HAYI ARYUN // ԱՐԱԲՈ ԻՍՊԻՐՅԱՆ - ՀԱՅԻ ԱՐՅՈՒՆ»
21. ↑  «Christine Pepelyan - Yerani»

Արտաքին հղումներ
----------------

* Instagram -
* Facebook -
* YouTube -
* Antonyan Music Label-ը Instagram-ում -
* Հարցազրույց life.mediamall.am-ին -
* Հարցազրույցը Բարի լույսի եթերում -
* Հարցազրույցը Բարի լույսի եթերում -
* Հարցազրույցը exclusivelife.am-ին -
* Հարցազրույցը citylife.am-ին -